OKRESNÁ PROKURATÚRA ŽILINA 
Moyzesova 20, 011 56 Žilina 1	

Číslo: 2 Pv 716/14/5511	Žilina 28.04.2016 
EEČ: 2-43-131-2016

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie 
ktorý je trestne stíhaný pre trestný čin:
- Prečin Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Žilina zo dňa 17.3.2015 spisová značka 2 Pv 716/14/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

že v dobe od 15.08.2014 do 16.08.2014 v k. ú. XXXXX - XXXXX v lesnom poraste č. 1055B, patriacemu do lesného pôdneho fondu, neoprávnene vyťažil 11 ks smreka, čo predstavuje 23,02 m3 drevnej hmoty, ktorej časť nechal na mieste, časť zviezol neďaleko na skládku svojho ranča v k.ú. Snežnica, okr. Kysucké Nové Mesto, čím Združeniu vlastníkov súkromných lesov XXXXX vznikla škoda vo výške 839,77 EUR. 

Uznesením prokurátora Okresnej prokuratúry XXXXX zo dňa 17.3.2015, spisová značka 2 Pv 716/14/5511, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením pod vyššie uvedenou sp. značkou zo dňa 17.03.2015 prokurátor Okresnej prokuratúry v Žiline podmienečne zastavil trestné stíhanie obv. XXXXX  z trestného činu krádeže podľa § 212 ods. 2 písm. d/ Tr. zákona. Obvinenému bola určená skúšobnou doba v trvaní 12 (dvanásť) mesiacov, ktorá uplynula dňa 08.04.2016. 

Konštatujem, že na základe vyžiadaných správ a odpisu z registra trestov, je zrejmé, že obvinený počas skúšobnej doby viedol riadny život. Nedopustil sa žiadneho protispoločenského konania a splnil všetky zákonné podmienky na vyslovenie o osvedčení sa v skúšobnej dobe. Taktiež uhradil spôsobenú škodu, čo vyplýva zo správa probačného a mediačného úradníka Okresného súdu v Žiline.

Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e) Tr. poriadku. 

Na základe vyššie uvedeného som rozhodol tak, ako je uvedené vo výrokovej časti tohto uznesenia.    
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Michal Jamrich
prokurátor